GM Uzbekistan xaridorlardan ogoh bo‘lishni so‘radi

GM Uzbekistan AJ dilerlik korxonalaridan avtomobilni olib ketish jarayonida xaridorlardan bir qator to‘lovlar talab qilinish holatlari qonunga hilof ekanligi haqida rasmiy xabarnoma e’lon qildi. Bu haqda “Daryo”ga kompaniya Jamoatchilik bilan aloqalar xizmati xabar berdi.

Xabarnomada aytilishicha, avtomobilni dilerlik korxonasidan olib ketish vaqtida xaridordan faqatgina 25 ming so‘m miqdorida hisob-ma’lumotnomasi uchun to‘lov amalga oshirilishi talab etiladi.
Avtosalon xodimlarining ushbu to‘lovdan tashqari obuna, avtomobilni manzilga olib borib berish kabi xizmatlar uchun qo‘shimcha to‘lov talab qilishi noqonuniy sanaladi.
Kompaniya bu kabi ta’magirlik holatlari yuzaga kelganda kompaniyaning +99878-147 14-14 raqamli “Ishonch telefonlari”ga murojaat qilishni so‘ragan.